Morgan Uceny

Morgan Uceny (født 10. mars 1985 i Plymouth i Indiana) er en amerikansk mellomdistanseløper. Hun har vunnet flere USA-mesterskap, og vant gull sammenlagt ved Diamond League 2011. 

 Karriere nasjonalt 
Uceny løp opprinnelig 800 meter, og spesialiserte seg på dette da hun gikk ved Cornell University, der hun ble NCAA All-American fire ganger.USA T&F - Morgan Uceny , besøkt 13. juli 2012 Hun vant 800 meter ved Eastern College Athletic Conference i 2006, og hun vant Boston Indoor Games i 2008. 

Hun ble USA-mester på 1500 meter i 2011(4:03,91) og 2012 (4:04,59). Innendørs fikk hun gull på 1500 meter i 2010, og bronse på 800 meter i 2008. Den 1. juli 2012 vant hun også USAs uttakningskonkurranse til sommer-OL 2012, og ble med det kvalifisert til OL i denne øvelsen, sammen Shannon Rowbury og Jenny Simpson.USA T&F - Olympic Trials , besøkt 13. juli 2012. 

 Karriere internasjonalt  
Hun deltok ved Panamerikanske leker 2007, men ble der slått ut i semifinalen på 800 meter. 

I 2011 fikk hun sitt internasjonale gjennombrudd, da hun vant Diamond League 2011 sammenlagt, etter tre seire i enkeltstevner (Lausanne, Birmingham og Brussel). Hun deltok også ved VM i friidrett 2011, der hun kom på 10.-plass i finalen med tiden 4:19,71. 

 Referanser 

 Eksterne lenker 

  Profil hos Diamond League
  Profil hos European Athletics
  Profil hos All-athletics.com 
  Profil hos USA T&F 

Kategori:Mellomdistanseløpere fra USA
Kategori:Diamond League-vinnere
Kategori:USA-mestere i friidrett
Kategori:Deltakere for USA under Sommer-OL 2012
Kategori:Friidrettsutøvere under Sommer-OL 2012
Kategori:Personer fra Marshall County i Indiana
Kategori:Alumni fra Cornell University